યુએનની સામાન્ય ધારાસભાના પ્રવચન મંચ પરથી ટ્રમ્પે આપેલ યુએનના કાયદાકીય કલમોની અને "સંપૂર્ણ વિનાશ"ની સતત ધમકીઓ ઉપરાંત યુએસ-દક્ષિણ કોરિયા દ્વારા થનાર લશ્કરી પ્રયોગો (જાપાનને મહત્વપૂર્ણ યુએસ લશ્કરી થાણાઓ પૂરા પાડવા સાથે) જે ઉત્તર કોરિયા પર આક્રમણ અને તેના વિનાશને કઈ રીતે હાથ ધરવો એનો મહાવરો કરે છે, એ બધું જોઈને પણ પ્યોંગયાંગ ડરી ગયું નથી, અટક્યું નથી. ઉત્તર કોરિયા પોતાના પરમાણુ હથિયારોના જોરે અત્યાર સુધી, પોતાના અસ્તિત્વના અધિકારને સુરક્ષિત રાખી શક્યો છે. કોરિયન દ્વીપકલ્પના સંબંધમાં યુએનને ઘણી બાબતોમાં જવાબ આપવો પડે તેમ છે. યુએન ધ્વજ હેઠળ યુએસ, દક્ષિણ કોરિયન અને અન્ય દળોએ કોરિયન યુદ્ધ દરમિયાન કરેલ ગુનાઓની જવાબ એણે આપવો પડે તેમ છે. બીજું કંઈ નહિ તો એવા મામલે જે દક્ષિણ કોરિયાની સરકારે ૨૦૦૫ અને ૨૦૧૦ની વચ્ચે સક્રિય એવા ટ્રુથ એન્ડ રિકંસીલેશન પંચ દરમિયાન સ્વીકાર્યા છે. યુએસ દ્વારા છેલ્લા સાત દાયકામાં ઉત્તર કોરિયાને આપવામાં આવેલી અણુ ધમકીઓમાં યુએનની સહભાગિતા માટે પણ યુએને જવાબ આપવો પડે. હકીકતો તો એ જ છે કે, 38th Parallelની બંને બાજુના પ્રગતિશીલ રાજકારણમાં, બંને પક્ષો વચ્ચે સમાધાન કરવાની સંભાવનામાં તેમ જ કોરિયન લોકોએ નક્કી કરેલ પરસ્પર સ્વીકાર્ય શરતો પર અંતિમ એકત્રીકરણમાં સૌથી મોટી અડચણ જો કંઈ હોય તો એ છે યુએસનો સામ્રાજ્યવાદ.